Támogatási megállapodás

Amely létrejött egyrészről Balatonvilágos Község Önkormányzata Képviselő-testülete által átruházott hatáskör gyakorlójaként Balatonvilágos Község Önkormányzat Képviselő-testületének Gazdasági és Ügyrendi Bizottsága (8171 Balatonvilágos, Csók István sétány. 38.) továbbiakban: Támogató, képviseli: Bartek Róbert bizottság elnöke, 	

másrészről
Magyar Mentőmotor Alapítvány (2131 Göd, Wigner Jenő. u. 8., adószám: 18019807-1-13) képviseli: Paróczi Ádám kuratóriumi elnök, továbbiakban: Támogatott között alulírott helyen és napon az alábbi feltételekkel:

1. A Támogató Támogatott részére Balatonvilágos Község Önkormányzata Képviselő-testületének Gazdasági és Ügyrendi Bizottsága 42/2026. (VII. 21.) határozata alapján 200.000 Ft, azaz kettőszázezer forint támogatást biztosít az Önkormányzat 2026. évi költségvetésében a 084031 Civil szervezetek támogatása kormányzati funkción rendelkezésre álló előirányzat terhére. 

2. A támogatás felhasználásának célja:
az Alapítvány működési költségeinek, a mentőmotoros szolgálat fenntartásának, valamint a környező lakosság illetve a turisták sürgősségi betegellátása költségeinek részbeni támogatása.

3. A Támogató kötelezettséget vállal arra, hogy a támogatást jelen megállapodás mindkét fél általi aláírását követő 10 napon belül Támogatott részére a CIB Banknál vezetett 10700392-49679304-51100005 számú számlájára átutalja.

4. Támogatott kötelezettséget vállal arra, hogy a támogatás felhasználásáról, a felhasználást követő 30 napon belül, de legkésőbb a tárgyév december 15-ig a támogatónak, Balatonvilágos Község Önkormányzat Képviselő-testületének címzett szöveges beszámolót és jelen megállapodás melléklete szerinti pénzügyi elszámolást készít. 

5. Támogatott tudomásul veszi, hogy a felhasználást számlákkal köteles igazolni, a számlákat záradékkal, hitelesítéssel köteles ellátni a következő szöveggel: „A számlán szereplő tétel(ek) /vagy ebből ….Ft összeg/ kizárólag Balatonvilágos Község Önkormányzata felé elszámolva a …./…. számú támogatási megállapodás szerint.”	

6. Támogatott tudomásul veszi, hogy a fel nem használt, illetve nem a megállapodásban foglaltaknak megfelelően felhasznált, a megállapodásban foglaltaknak megfelelően el nem számolt, illetve nem a megfelelő záradékkal ellátott számlákkal igazolt támogatási összeget köteles legkésőbb a 4. pontban foglalt határidőben a Támogató részére visszafizetni. 

7. Támogatott tudomásul veszi, hogy amennyiben nem tud megfelelően elszámolni a támogatás felhasználásáról, úgy a támogatást a részére történő átutalás időpontjától esedékes, Ptk. szerinti késedelmi kamattal növelten köteles Támogató részére visszafizetni.	

8. Támogatott tudomásul veszi, hogy a megállapodásban vállalt kötelezettségek nem teljesítése esetén kizárásra kerül a támogatási lehetőségből a tárgyévet követő költségvetési évben. 

9. Megállapodó felek rögzítik, hogy a megállapodás megkötése és teljesítése során - jogi személy, illetve jogi személyiséggel nem rendelkező társaság - megállapodó fél esetén a képviselő(k), illetve a kapcsolattartóként megjelölt személyek, valamint a megállapodás teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a szerződés teljesítése, illetve a megállapodó felek jogos érdeke céljából.

Megállapodó felek rögzítik, hogy a jelen együttműködés során személyes adatokat csak és kizárólag a jelen megállapodás teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

Megállapodó felek kijelentik továbbá, hogy – tekintettel arra, hogy az egyik megállapodó fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

10. Felek megállapodnak abban, hogy az esetleges vitás kérdésekben egyezségre törekednek, ennek hiányában a Siófoki Járásbíróság illetékességét tudomásul veszik.

Balatonvilágos, 2026. augusztus

